Brigitte Bierleinová

Brigitte Bierleinová (; * 25. júna 1949, Viedeň, Rakúsko) je rakúska právnička, od 3. júna 2019 do 7. januára 2020 spolková kancelárka nestraníckej úradníckej vlády Rakúska a bývalá predsedníčka rakúskeho Ústavného súdu. Ide o prvú ženu, ktorá zastáva funkciu rakúskeho spolkového kancelára.

V roku 1971 získala na Viedenskej univerzite titul doktora práv. V rokoch 1975 až 1977 bola sudkyňou okresného súdu Vnútorné mesto Viedeň, potom od roku 1977 prokurátorka Prokuratúry Viedeň a od roku 1986 prokurátorka Najvyššej prokuratúry Viedeň. V roku 1990 až 2002 pracovala ako jeden z generálnych advokátov Generálnej prokuratúry pri rakúskom Najvyššom súde. Od roku 2003 bola podpredsedníčkou rakúskeho Ústavného súdu a predsedníčkou bola v rokoch 2018 až 2019. V rokoch 1990 až 2010 bola okrem toho komisárkou v skúšobnej komisii pre sudcov a advokátov pri Najvyššom krajinskom súde Viedeň, v rokoch 2001 až 2003 predsedníčkou predstavenstva Združenia rakúskych prokurátoriek a prokurátorov a v rokoch 2001 až 2003 členkou predstavenstva Medzinárodnej asociácie prokurátorov. 

Keď bola na konci mája 2019 vyslovená parlamentom vláde Sebastiana Kurza nedôvera, prezident Alexander Van der Bellen poveril Bierleinovú zostavením dočasnej úradníckej vlády, ktorá doviedla Rakúsko do predčasných parlamentných volieb.

Referencie

Iné projekty 

Kancelári Rakúska
Rakúski právnici
Absolventi Viedenskej univerzity
Rakúski sudcovia
Osobnosti z Viedne
Narodenia 25. júna
Narodenia v 1949